दोषपुर निवासी रामवीर, अनिल कुमार, देवेंद्र, सतीश, मीना कुमारी, राजकुमारी आदि का कहना है कि दो वर्ष से गांव में सफाई कर्मचारी नही आ रहा है। गांव के प्रधान से भी कहां जा चुका है लेकिन कुछ नहीं हुआ। ग्रामीणों ने बताया कि जब फरियाद करते-करते थक गये तो सोचा कि अब कहने से अच्छा है कि खुद की गांव की सफाई की जाए। इस पर गांव के लोग स्वयं अपने घरों के आसपास की नालियों व कूड़ा करकट हो हटाते हैं। सफाई होने से गांव में कोई संक्रामक बीमारी नहीं फैलेगी। बस दुख इस बात का है कि जब सफाई कर्मी बिना काम के वेतन ले रहा है। ऐसा ही हाल ग्राम सभा कुईयाधीर और उसके मजरे हजियापुर, मुजफ्फरपुरपट्टी का भी है। गांव के ग्राम प्रधान सत्यराम व ग्रामीण राजीव कुमार, सुरेंद्र, सुभाष, सोमेश गंगवार, दुर्वेश कुमार, इंद्रेश कुमार, श्यामू, अरविंद कुमार का कहना है कि वह कई बार जिले एवं तहसील के अधिकारियों के अलावा ब्लाक के अधिकारियों को गांव में सफाई कर्मी के न आने शिकायत कर चुके हैं लेकिन कोई नहीं सुनता। ग्रामीणअपने घर के आसपास नालियों व सड़कों की सफाई तो कर लेते है लेकिन पूरे गांव में कैसे सफाई करें। ग्रामीणों ने जिलाधिकारी से गांव में सफाई कर्मी भेजकर सफाई कराने की मांग की है।